open-index/open-wikipedia-markdown huggingface dataset:
Róbert Rozim

**Róbert Rozim** (* 3. marec 1936, Zámostie - † 26. december 1992, Banská Bystrica) bol  vysokoškolský pedagóg, športovec, tréner.

## Životopis
Od roku 1961 pôsobil ako asistent Pedagogického inštitútu v Banskej Bystrici, neskôr dekan Pedagogickej fakulty UMB v Banskej Bystrici. Funkcionár atletických klubov a zväzov, organizátor športového života v Banskej Bystrici, o.&nbsp;i. atletických Horehronských hier. Tréner behov na stredné a dlhé trate ASVŠ Banská Bystrica a TJ Slávia Banská Bystrica. Zaslúžil sa o vybudovanie atletického štadiónu UMB v Banskej Bystrici. Iniciátor vzniku Internátnej športovej školy v Banskej Bystrici. Člen výboru Miestneho odboru MS v Banskej Bystrici (1990). Na jeho počesť sa koná v Banskej Bystrici Rozimov memoriál.

## Ocenenie
* Nositeľ čs. Ceny fair play 1990;

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí atletickí tréneri
Kategória:Slovenskí atléti
Kategória:Slovenskí vysokoškolskí pedagógovia
Kategória:Osobnosti z Nemeckej
Kategória:Vyučujúci na Pedagogickej fakulte Univerzity Mateja Bela v Banskej Bystrici
Samuel Rožnay

**Samuel Rožnay** (* 27. júl 1787, Zvolen - † 14. november 1815, Banská Bystrica) bol slovenský básnik, prekladateľ, pedagóg a evanjelický kňaz.

## Rodina
* otec Pavol Rožnay, matka Dorota Rožnayová

## Životopis
Pochádzal z remeselníckej rodiny. V roku 17991802 študoval v Banskej Bystrici, 1802-1808 na evanjelickom lýceu v Bratislave, 1810-1812 teológiu na univerzite v Tübingene. 

Od roku 1812 vychovávateľ v rodine farbiara Ľ. Kolbenheyera a konrektor gymnázia v Banskej Bystrici, evanjelický farár v Hornej Mičinej, 1815 v Banskej Bystrici, kde sa priatelil s Jánom Kollárom a vplýval na jeho literárnu a slovanskú orientáciu. Je to priekopník umeleckého prekladu v slovenskej literatúre. Počas  bratislavských štúdií pod vplyvom Juraja Palkoviča sa venoval básnickej ale hlavne prekladateľskej činnosti. Venoval sa aj publicistike a slavistickému bádaniu, vlastnil bohatú knižnicu slovanskej literatúry.

## Literatúra
* Slovenský biografický slovník

## Externé odkazy
* 

Kategória:Slovenskí evanjelickí kňazi
Kategória:Slovenskí prekladatelia
Kategória:Osobnosti zo Zvolena
Michal Rotarides

**Michal Rotarides** (Rotharides) (*  1715, Otročok – † 15. apríl 1747, Wittenberg) bol literárny historik, pedagóg.

## Životopis
Študoval v Banskej Bystrici a na evanjelickom lýceu v Šoprone, 1738-1742 teológiu na univerzite vo Wittenbergu. V roku 1742-1744 učiteľ v Šoprone, 1744-1747 profesor vo Wittenbergu, kde sa venoval literárnej tvorbe a viedol uhorskú knižnicu. Spracoval a vydal náčrt uhorských dejín, v ktorých podal základné údaje o dejinách slovenskej literatúry. Napísal životopisy literátov a doplnil práce starších historikov. Pre výskum hľadal spolupracovníkov v slovenských knižniciach aj v Banskej Bystrici. Časť výskumov zanechal v rukopise.

## Literatúra
* Slovenský biografický slovník

## Externé odkazy
* 

Kategória:Literárni historici
Kategória:Narodenia v 1715
Kategória:Úmrtia v 1747
Kategória:Osobnosti z Otročka
Kategória:Slovenskí evanjelickí kňazi
Kategória:Slovenskí pedagógovia
Kategória:Uhorskí pedagógovia
Gašpar Rovňan

**Gašpar Rovňan** (* 8. január 1870, Hvozdnica† 1. november 1944, Zlaté Moravce) bol slovenský verejný činiteľ, úradník.

## Životopis
Jeho otec bol Štefan Rovňan a matka Terézia rod. Jancová. Študoval na gymnáziu v Trenčíne, v Nitre, v Banskej Bystrici, absolvoval notársky kolobeh. Do vzniku Česko-Slovenska pracoval v administratíve. Bol notárom v Štiavniku, Dlhom Poli a vo Veľkom Rovnom. V roku 1918 bol županom Martinom Mičurom vymenovaný za hlavného slúžneho okresu Zlaté Moravce, kam sa s celou rodinou presťahoval a trvalo usadil. Popri zabezpečovaní administratívy v okrese sa zapájal aj do politického, kultúrneho a spolkového života. Od začiatku patril k oporám Andreja Hlinku a Slovenskej ľudovej strany v regióne. Bol členom Matice slovenskej, funkcionárom  miestnych ovocinárskych, poľovníckych  a turistických spolkov. Manželka Štefánia bola predsedníčkou Katolíckej jednoty žien. V priebehu 20. rokov pôsobil ako okresný náčelník v Zlatých Moravciach. Po zavedení krajinského zriadenia v roku 1928 pôsobil ako radca politickej správy na Krajinskom úrade v Bratislave, kde zotrval až do prevedenia do trvalej výslužby v roku 1934. Bol stúpencom autonomistického hnutia a politiky HSĽS. Funkcionár miestnych a okresných organizácií HSĽS. V parlamentných voľbách v roku 1929 bol zvolený za senátora za HSĽS (v IX. volebnom kraji). V senáte zasadal v inkompatibilnom a ústavnoprávnom výbore. V období Slovenského štátu pôsobil ako vládny komisár Zlatých Moraviec a naďalej bol činným v okresnej organizácii strany a jej okresného a župného súdu. Bol zakladateľom Jednoty orla v Zlatých Moravciach. Pochovaný bol v Zlatých Moravciach.

## Referencie


## Literatúra
* *[[Slovenský biografický slovník]]*

## Externé odkazy
* 
* Záznam o narodení a krste v matrike záznam číslo 4 – farnosť Štiavnik; pokrstený ako Casparus Rovňan

Kategória:Slovenskí notári
Kategória:Slovenskí politici
Kategória:Politici HSĽS
Kategória:Senátori Národného zhromaždenia (Česko-Slovensko, 1920 – 1939)
Kategória:Osobnosti z Hvozdnice
Jozef Rudňanský

**Jozef Ignác Rudňanský de Dezsér** (v staršej literatúre aj **Jozef Rudnyánszky de Dezsér**, v rodnej matrike **Rudnansky**; * 28. októbra 1788, Trnava† 24. novembra 1859, Bratislava) bol rímskokatolícky biskup, v rokoch 18451850 banskobystrický diecézny biskup.náhľad|Banskobystrická kalvária, pamätná tabuľa na biskupa J. Rudňanského

## Životopis
Pochádzal zo známeho uhorského rodu Rudňanských, ktorý si ako prídomok uvádzal *z [[Dežerice|Dežeríc]] (*'Rudnyánszky de Dezsér*')*. Narodil sa 28. októbra 1788 v Trnave, jeho otec bol Pavol Rudňanský a matka Klára rod. Smrtníková. Študoval v Trnave a Budíne, teológiu na seminári v Pešti a na univerzite vo Viedni. V roku 1812 bol vysvätený za kňaza. Od roku 1844 pôsobil ako arcibiskupský vikár v Ostrihome.

V roku 1845 bol menovaný za biskupa v Banskej Bystrici. Za biskupa ho vysvätil Jozef Kopáči 8. júna 1845 v Ostrihome.  V cirkevných funkciách podporoval slovenskú náboženskú literatúru i Spolok milovníkov reči a literatúry slovenskej v Banskej Bystrici. V revolúcii 1848-1849 stál na strane uhorskej vlády. Pastierskym listom vyzval kňazov, aby sa podriadili Kossuthovym nariadeniam, vyhlásenie uhorskej samostatnosti 24. mája 1849 privítal slávnostnou omšou.

Po definitívnej porážke uhorskej revolúcie pri Világoši bol uväznený a na základe vyjadrení v jeho pastierskych listoch odsúdený na šesť ročné väzenie v Kufsteine. Na radu uhorského prímasa sa 14. marca 1850 vzdal funkcie diecézneho biskupa. Následne bol omilostený a internovaný v kláštore v Neuburgu. Svoj život dožil v Bratislave. Umrel 24. novembra 1859, pochovaný bol o dva dni v bazilike v Ostrihome v biskupskej krypte.

## Dielo
* *Die Ebeinneiner Predigt dargestelt...*, Budapešť roku 1817
* *Gründe für die Mildthätigkeit die Armen...*, Budapešť roku 1817

## Referencie

## Literatúra
* Slovenský biografický slovník
* BALÁŽ, Zoltán Gorazd: Jozef Rudňanský. In: SNOPKOVÁ, Blanka (ed.): *Významné osobnosti v dejinách Banskej Bystrice : Fenomén osobnosti vo výskume regionálnych dejín (Zborník príspevkov).* Banská Bystrica : Štátna vedecká knižnica, 2010, s. 111 – 117.

## Externé odkazy
* Záznam o krste v matrike farnosti Trnava
* Záznam o úmrtí v matrike farnosti Sv. Martina v Bratislave
* 
* Verejná knižnica M. Kováča B. Bystrica - katalóg Clavius - záznam Rudňanský, Jozef, 1788-1859

Kategória:Biskupi Banskobystrickej diecézy do roku 1918
Kategória:Príslušníci zemianskeho stavu
Kategória:Osobnosti z Trnavy
Kategória:Slovenskí šľachtici
Kategória:Uhorskí šľachtici
Ján Rumann

**Ján Rumann** (* 18. október 1876, Pribylina† 2. august 1925, Košice) bol slovenský verejný činiteľ, právnik.

## Životopis
Jeho otec bol učiteľ Eugen Rumann a matka Mária rod. Núdziková. Študoval na gymnáziu v Banskej Bystrici (prof. Ján Kmeť), v Prešove, 1895-1899 na právnickej fakulte univerzity v Budapešti, JUDr. Po štúdiách koncipista, neskôr samostatný advokát, pôsobil vo verejných funkciách na východnom Slovensku, od 1922 župan Košickej župy. Výrazná osobnosť slovenského národného života na začiatku 20. storočia v právnickej, štátnopolitickej a cirkevnej sfére. Angažoval sa v hnutí za práva národností v Uhorsku. Zakladateľ československej štátnej správy. Aktivizoval kultúrny, spoločenský a hospodársky život. Autor politických a národo-hospodárskych článkov.

## Pamiatky
* náhrobník s bustou na cintoríne Rozália v Košiciach (R. Březa, 1927)
* pomenovanie ulice v Košiciach, v období I. ČSR aj v Levoči a Kežmarku a pomenovanie nemocnice v Levoči
* rukopis básne od Rehora Urama-Podtatranského
* fragment rukopisu v Literárnom archíve Matice slovenskej

## Literatúra
* 

## Externé odkazy
* 
* Záznam o narodení a krste v matrike záznam číslo 63 - evanjelická farnosť v Pribyline

Kategória:Slovenskí právnici
Kategória:Slovenskí advokáti
Kategória:Župani
Kategória:Osobnosti z Pribyliny
Miloš Rumann

**Miloš Rumann** (* 13. december 1898, Liptovská Kokava – † 7. jún 1967, Martin) bol  verejný činiteľ, divadelný ochotník, úradník. Pseudonym: Jano Mozola, M. R. Kôprovský, M. Olgin, M. R. Podbanský, Študent z Kôprovej doliny

## Rodina
* otec Aurel Rumann
* matka Božena rod. Bohušová

## Životopis
Študoval na gymnáziu v Liptovskom Mikuláši, v Banskej Bystrici, od roku 1920 na Právnickej fakulte KU v Prahe. Tajomník  Krajinského zväzu Živnostenských spoločenstiev v Martine, po roku 1945 jeho generálny tajomník v Bratislave. Po roku 1945  príslušník DS. Vyšiel z národnouvedomelého prostredia, v Banskej Bystrici pôsobil v tajnom študentskom spolku Mor ho!, v Prahe v akademickom spolku Detvan, 1925 predseda Zväzu slovenského študenstva. Účastník ilegálneho protifašistického odboja a SNP. Politicky prenasledovaný a väznený. In memoriam rehabilitovaný (1968). Autor recenzií a článkov. Venoval sa ochotníckemu divadlu, založil prvé ochotnícke divadlo v Liptovskej Kokave. Prvá divadelná hra bola " Rozmajrín " od autora  Ferka Urbáneka. 

## Pamiatky
* hrob na Národnom cintoríne

## Literatúra
* Slovenský biografický slovník

## Externé odkazy
* 

Kategória:Osobnosti z Liptovskej Kokavy
Kategória:Pochovaní na Národnom cintoríne v Martine
Emil Rusko

**Emil Rusko** (* 27. jún 1900, Ľubietová – † 9. máj 1961, Bratislava) bol folklorista, rozhlasový pracovník. Pseudonym: E. Ľubiet, Emil Rusko Ľubietovský, E. Rumil, Ľubietovský, Rumil,

Jeho otec Peter Fellner, matka Rebeka rod. Rusková.

## Životopis
V roku 1912-1916 navštevoval meštiansku školu v Banskej Bystrici. Študoval na učiteľských ústavoch v Turčianských Tepliciach, Kiskunfélegyháze a v Leviciach. Najskôr pôsobil ako učiteľ, potom rozhlasový pracovník, priekopník rozhlasového vysielania na Slovensku. Zakladateľ SĽUK-u, jeho riaditeľ. Autor básnických zbierok (Piesne nového rána, Košice 1926), rozhlasových dramatizácií, reportáží a pásiem. Patril medzi prvých dramatizátorov rozprávok pre vysielanie pre deti.

## Literatúra
* Slovenský biografický slovník

## Externé odkazy
* Emil Rusko na stránke SĽUK-u 

## Zdroj
* 

Kategória:Osobnosti z Ľubietovej
Kategória:Slovenskí folkloristi
Kategória:Slovenskí rozhlasoví dramaturgovia
Kategória:SĽUK
Ondrej Rusko

**Ondrej Rusko** (* 4. august 1921, Králiky  † 31. marec 1998, Poprad) bol slovenský športovec.

## Životopis
Športovec-lyžiar, majster Slovenska v štafetách na 4 x 10 km (1943, 1944). Účastník SNP. Prvý náčelník Strediska vrcholového športu ČH Štrbské pleso, tréner reprezentantov, organizátor lyžiarskych podujatí vo Vysokých Tatrách, kde žil a pôsobil. V behu na lyžiach pretekal za KSTL Banská Bystrica a Harmanec (1941, 1942) a OAP Bratislava. Viacnásobný víťaz Bielej stopy SNP.

## Literatúra
* Kto bol kto v histórii Banskej Bystrice 12552000
 
## Referencie

## Externé odkazy
* 
 
## Iné projekty

Kategória:Slovenskí lyžiari
Kategória:Osobnosti z Králik
Kategória:Slovenskí bežci na lyžiach
Viliam Ruttkay-Nedecký

[thumb|200px|Hrob na [Národný cintorín|Národnom cintoríne v Martine]]

**Viliam Ruttkay-Nedecký** (J. Vilo) (* 14. január 1892, Príbovce – † 30. máj 1967, Banská Bystrica) bol slovenský maliar a pedagóg.

## Rodina
* otec Vojtech Ruttkay
* matka Anna rod. Duchajová 

## Životopis
Študoval na gymnáziu v Martine, v roku 19111914 na výtvarnej akadémii v Budapešti. Od roku 1927 najprv stredoškolský profesor kreslenia, potom slobodný umelec a napokon 19581967 riaditeľ Oblastnej galérie v Banskej Bystrici. Maľoval portréty, figurálne kompozície,  ďalej krajiny a zátišia. Člen umeleckej besedy slovenskej.

## Dielo
* Kosec (1929)
* Zátišie (okolo 1935)
* Snímanie z kríža (okolo 1937)
* Starý mlyn (1941)
* Podobizeň Ivana Krasku (1952)

## Literatúra
* *[[Slovenský biografický slovník]]*

## Externé odkazy
* Záznam o narodení a krste v matrike v Príbovciach; záznam číslo 10; pokrstený ako Vilmos Joan Ruttkay-Nedeczký
* 

## Zdroj
* 

Kategória:Slovenskí maliari
Kategória:Slovenskí pedagógovia
Kategória:Príslušníci zemianskeho stavu
Kategória:Osobnosti z Príboviec
Kategória:Slovenskí šľachtici
Kategória:Uhorskí šľachtici
Kategória:Pochovaní na Národnom cintoríne v Martine
Pavol Ruttkay

**Pavol Ruttkay** (* 14. november 1878, Banská Bystrica) bol slovenský podnikateľ a súkenník.

## Životopis
Majiteľ továrne na súkno a vlnený tovar v Banskej Bystrici-Hámri (založená 1810), existovala pod názvom Pavol Ruttkay a syn, bola to zároveň najstaršia továreň svojho druhu na Slovensku. Účastník protifašistického odboja, po potlačení SNP bol zaistený nemeckými bezpečnostnými orgánmi ako rukojemník (28. decembra 1944), prepustený (30. decembra 1944).

## Rodina
* Otec: Pavol Ruttkay
* Matka: Herta Tomková

## Literatúra
* Kto bol kto v histórii Banskej Bystrice 12552000

## Externé odkazy
* Záznam o narodení a krste v matrike evanjelického zboru v Banskej Bystrici; záznam číslo 115; pokrstený ako Pál Rudolf Dániel Ruttkay
* 

Kategória:Narodenia v 1878
Kategória:Narodenia 14. novembra
Kategória:Slovenskí podnikatelia
Kategória:Osoby s neistým dátumom úmrtia
Kategória:Osobnosti z Banskej Bystrice
Jozef Ružiak

**Jozef Ružiak** (pôv. Rosenberger) (* 1912, Ľubietová – † 19. máj 1961, Praha) bol rozhlasový pracovník, televízny pracovník.

Jeho otec Jan Rosenberger, matka Mária rod. Filadelfiová.

## Životopis
Absolvoval učiteľský ústav v Leviciach, učil na viacerých školách, od roku 1945 školský inšpektor v Poprade, pracovník Povereníctva školstva v Košiciach, pracovník rozhlasu v Košiciach (19451953), zástupca hlavného redaktora Hlavnej redakcie pre deti a dorast (19531956), a od roku 1956 redaktor Československej televízie. Účastník protifašistického odboja, počas SNP pracoval na Povereníctve školstva v Banskej Bystrici (1944). Vo svojom pôsobení v rozhlase a televízii sa venoval najmä vysielaniu pre deti a mládež. Autor rozhlasových pásiem, reportáží, prednášok, scéniek a rozprávok.

## Literatúra
* Slovenský biografický slovník

## Externé odkazy
* 

Kategória:Narodenia v 1911
Kategória:Úmrtia v 1961
Kategória:Slovenskí redaktori
Kategória:Osobnosti z Ľubietovej
Ján Ružinský

**Ján Ružinský** (* 1899, Banská Bystrica – † 1992, Banská Bystrica) bol slovenský športovec a športový funkcionár.

## Životopis
Reprezentant Slovenska v bežeckom i zjazdovom lyžovaní, skokoch na lyžiach a v združených pretekoch. Priekopník akrobatického lyžovania na Slovensku. Pretekal v behu a skokoch na lyžiach za nemecký spolok Karpathenverein a SKI-klub v Banskej Bystrici (20. a 40. roky 20. storočia). Reprezentant v lyžiarskych disciplínach, účastník Majstrovstiev v ČSR v lyžovaní v Banskej Bystrici (1934), nominovaný do širšieho kádra československých reprezentantov na ZOH v Garmisch-Partenkirchene (1936). Jeden z vedúcich funkcionárov Západoslovenskej župy ZL RČS so sídlom v Banskej Bystrici (19331939). Povolaním pánsky krajčír v Banskej Bystrici, priekopník v zdokonaľovaní lyžiarskeho ošatenia a výstroja. Priekopník akrobatického lyžovania v Banskej Bystrici, postavil prírodné skokanské mostíky na Jamke za Urpínom a na Panskom dieli pri Banskej Bystrici.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí lyžiari
Kategória:Narodenia v 1899
Kategória:Úmrtia v 1992
Kategória:Osobnosti z Banskej Bystrice
Milan Rybecký

**Milan Rybecký** (* 6. jún 1925, Blatné - † 24. máj 1987, Bratislava) bol pedagóg, muzeológ.

## Rodina
* otec Ľudovít Rybecký
* matka Karolína Rybecká

## Životopis
Študoval na učiteľskom ústave, popri zamestnaní na Filozofickej fakulte UK v Bratislave (1962-1967). Učiteľ a riaditeľ školy v Hornom Smokovci, neskôr pracovník Povereníctva informácií a osvety, vedúci oddelenia múzeí na Povereníctve kultúry.  Riaditeľ Slovenského múzea, v roku 1970-1974 externý riaditeľ Múzea SNP v Banskej Bystrici, od 1979 riaditeľ Ústrednej správy múzeí a galérií v Bratislave. Položil organizačné a metodologické základy ochrany prírody a pamiatok. Prispieval do  odborných časopisov, venoval sa štúdiu histórie slovenského múzejníctva, spracoval dejiny Muzeálnej slovenskej spoločnosti.

## Ocenenie
* Roku 1970 držiteľ ceny A. Kmeťa, 1983 vyznamenaný Za vynikajúcu prácu

## Literatúra
* Slovenský biografický slovník

## Externé odkazy
* 

Kategória:Narodenia v 1925
Kategória:Osobnosti z Blatného
Kategória:Úmrtia v 1987
Kategória:Slovenskí muzeológovia
Kategória:Múzejníci
Igor Rymarenko

**Igor Rymarenko** (* 19. september 1928, Banská Bystrica) je ochotnícky bábkársky režisér a projektant.

## Životopis
V roku 1954 absolvoval štúdium na SVŠT v Bratislave (Ing.). Roku 19541962 pracovník Chemoprojektu, 19621986 Dopravoprojektu a od 1986 Projektového ústavu dopravných stavieb v Bratislave.

Bábkovému divadlu sa venoval od mladosti. Roku 19421944 člen ochotníckeho bábkárskeho súboru Gašparkovo divadlo a 19441945 Bábkového divadla našich detí v Banskej Bystrici, kde vodil marionetu Gašparka. Roku 19451951 hrával v bratislavskom ochotníckom bábkárskom súbore v bývalej Sokolovni, 1951 založil a viedol ochotnícky bábkársky súbor Radosť pri Osvetovej besede ÚNV v Bratislave. Pri réžii svojich inscenácií začal uplatňovať novátorskú technológiu výroby javajok. Po zavŕšení aktívnej činnosti v bábkárskom súbore Radosť (1961) prednášal na školeniach, písal články do časopisu *Ľudová tvorivosť*, v Osvetovom ústave vydal príručku *Osvetľovanie v bábkovom divadle*, od 1965 sa zameriava na zbieranie rodinných bábkových divadiel.

## Literatúra
* *[[Encyklopédia dramatických umení Slovenska]]*

## Externé odkazy
* 

Kategória:Slovenskí režiséri bábkového divadla
Kategória:Slovenskí bábkoherci
Kategória:Osobnosti z Banskej Bystrice
Peter Rusnák (architekt)

**Peter Rusnák** (* 17. november 1948, Sučany) je architekt, rozvojový plánovač.

## Životopis
V roku 1964-1967 študoval na Strednej všeobecnovzdelávacej škole v Martine, 1967-1973 na Stavebnej fak. SVŠT odbor architektúru, 1992-1994 Škola FAO, facilitátor, 2001 absolvent SPP-A Diploma. V roku 1973-1990 projektant, vedúci projektant  URBIONU pobočka Banská Bystrica, 1990 podpredseda MsNV v Banskej Bystrici, 1991-1992 vedúci regionálneho rozvoja na Okresnom úrade v Banskej Bystrici, 1993-1994 riaditeľ Elektroprojektu v Banskej Bystrici, 1995 poradca ARVI v Nitre, 1996  riaditeľ Regionálnej rozvojovej agentúry v Banskej Bystrici, od 1997 projektový manažér SZČO-PR-projekt.

## Ocenenie
* Novinárska cena ZSA 1987

## Dielo
* Koncepcia dopravy ČSFR pre časť Slovensko (spoluautor)
* Metodika zakladania mikroregiónov
* Priestorová typológia mikroragiónov
* Príručka facilitátora pre rozvoj vidieka

## Literatúra
* Who is Who v Slovenskej republike

## Externé odkazy
* 

Kategória:Slovenskí architekti
Kategória:Osobnosti zo Sučian
Štefan Rutkai

**Štefan Rutkai** - latinsko-maďarský prídomok "Ruttkay de Alsóruttka et Felsőruttka" (* 3. august 1803, Sľažany – † 3. september 1869, Sľažany) bol verejný činiteľ a statkár.

## Životopis
Príslušník zemianskeho rodu z Vrútok. Študoval na Kráľovskej akadémii v Bratislave. Hospodáril na majetku v Sľažanoch, pôsobil v správe Zvolenskej stolice, 1848 a 1861 podžupan so sídlom v Banskej Bystrici. Roku 1846 založil v Banskej Bystrici úverové družstvo Milena.

Politicky sa začal angažovať po páde Bachovho absolutizmu, predseda banskobystrického súdu, 1861 a 1865 poslanec Uhorského snemu za Banskú Bystricu. Prívrženec reformného hnutia uhorskej strednej šľachty a revolúcie. Autor rozlúčkových rečí za župnými funkcionármi. 

## Literatúra
* Kto bol kto v histórii Banskej Bystrice 12552000
* Slovenský biografický slovník

## Externé odkazy
* 

Kategória:Osobnosti zo Sľažian
Kategória:Uhorskí politici
Kategória:Poslanci uhorského snemu narodení na území dnešného Slovenska
Kategória:Príslušníci zemianskeho stavu
Kategória:Slovenskí šľachtici
Kategória:Uhorskí šľachtici
Ján Sabršúl

**Ján Sabršúl** (* 14. máj 1909, Bzince pod Javorinou – † 5. december 1986, Martin) bol slovenský jazykovedec a vysokoškolský pedagóg.

## Rodina
* otec Juraj Sabršúl
* matka Katarína rod. Ondrašovič

## Životopis
Odborný asistent na Katedre slovenského jazyka Pedagogickej fakulty Univerzity Mateja Bela v Banskej Bystrici (19641974). Pracoval v oblasti dialektológie, výrazného prednesu a jazykovej výchovy. Autor štúdií a odborných článkov.

## Literatúra
* Kto bol kto v histórii Banskej Bystrice 12552000

## Externé odkazy
* Záznam o narodení a krste v matrike 
* 

Kategória:Slovenskí vysokoškolskí pedagógovia
Kategória:Slovenskí jazykovedci
Kategória:Slovenskí dialektológovia
Kategória:Osobnosti z Bziniec pod Javorinou
Kategória:Vyučujúci na Pedagogickej fakulte Univerzity Mateja Bela v Banskej Bystrici
Kategória:Pochovaní na Národnom cintoríne v Martine
Jozef Šajgal

**Jozef Šajgal** (* 30. júl 1931, Michalová) je slovenský dramatik a pedagóg.

## Životopis
Študoval na SVŠT v Bratislave (1956-1959). Pôv. učiteľ na viacerých miestach, 1955-1956 projektant v Bratislave. Ako rozhlasový autor debutoval 1965 hrou Minúty v mrakoch. V ďalších hrách Voľná cesta (1966), Sólo pre klavír (1969), Zvony (1971), Tiene noci (1973), Corrida (1984) a i. sa venoval etickým problémom súč. človeka, tematikou SNP sa zaoberal v hrách Tma (1967), Snúbenci (1975), Tak hovor otec (1981) a i. Pre mládež napísal hry Kone a koníčky (1973), Ohňostroj (1974), Klietka (1983) a i. Autor tel. hry Najvyšší trest (1974) a spoluautor šesťdielneho tel seriálu o SNP Naši synovia (1975).

## Literatúra
* *[[Encyklopédia dramatických umení Slovenska]]*

## Externé odkazy
* 

Kategória:Slovenskí pedagógovia
Kategória:Slovenskí dramatici
Kategória:Osobnosti z Michalovej
Kategória:Absolventi Slovenskej technickej univerzity v Bratislave
Ján Salamín

**Ján Salamín** (* 1817, Brezno - † 11. september 1866, Slovensko) bol pedagóg, dramatik pre deti mládež.

## Životopis
Učiteľ a mestský pokladník v Brezne, príslušník generácie posledných bernolákovcov. Autor veselohier a činohier pre deti a mládež, ktoré roku 1864 ponúkol Matici slovenskej, ich vydanie sa nerealizovalo, ostali v rukopise v arcibiskupskej knižnici v Ostrihome.

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí dramatici
Kategória:Narodenia v 1817
Kategória:Úmrtia v 1866
Anton Šalát

náhľad|Pamätná tabuľa Antona Šaláta v meste Sliač.
**Anton Šalát** (* 12. jún 1892, Necpaly nad Nitrou – † 17. september 1944, Hájniky) bol slovenský rímskokatolícky kňaz, publicista, redaktor. Pseudonym: Podbučinský, Pohrončan, Zvolenčan, Tichý Slovák.

## Životopis
Jeho otec bol Ján Šalát a matka Mária rod. Pálešová. Študoval na gymnáziu v Prievidzi, 1908 v Banskej Bystrici, 1912 teológiu v Banskej Bystrici, 1916 vysvätený za kňaza. Farár v Čiernom Balogu, Detve a i. Profesor na reálke vo Zvolene, od 1938 farár v Sliači-Rybároch. Zastrelený partizánmi spolu s desiatimi ďalšími osobami (okrem iných aj s Jánom Klinovským) na moste v Hájnikoch (Sliač). Zástanca autonómie Slovenska, funkcionár HSĽS. Člen správnych bankových rád, Správnej rady Stredoslovenskej banky v Banskej Bystrici, športových a spoločensko-kultúrnych spolkov. Redigoval a vydával časopis *Zábavník* a *Náš priateľ*. Bol spoluzakladateľom a redaktorom zvolenského týždenníka *Štúrov hlas* (19391944). Autor poviedok, humoresiek, besedníc, čŕt a politických brožúr zameraných proti komunistickej ideológii a systému: Slovenské obrázky (1927), Boľševická víchrica (1928), Obety boľševizmu (1929), Proti boľševizmu (1930), V Detve, Vodca na Javorine (1940).

## Literatúra
* Slovenský biografický slovník

## Externé odkazy
* Záznam o narodení a krste v matrike riadok 77 - Necpaly nad Nitrou
* 

Kategória:Slovenskí rímskokatolícki kňazi
Kategória:Slovenskí publicisti
Kategória:Poslanci Snemu Slovenskej republiky
Kategória:Politici HSĽS
Kategória:Zastrelené osobnosti
Kategória:Osobnosti z Prievidze
Michal Samuhel

**Michal Samuhel** (* 14. jún 1897, Krakovany† 1978) bol slovenský verejný činiteľ, politik HSĽS a dlhoročný starosta Banskej Bystrice.

## Životopis
V mladosti sa začal obchodnej dráhe. No už v sedemnástich rokoch bol povolaný do bojov I. svetovej vojny, z ktorej sa vrátil ako dobrovoľník česko-slovenskej armády. V roku 1921 zložil odborné skúšky a začal sa venovať družstevníctvu. Od mladosti bol funkcionárom SĽS. Vystriedal tajomnícke funkcie strany v Bratislave, Prešove, v Banskej Bystrici i v Poprade. Najíntenzívnejšiu stopu zanechal v Banskej Bystrici a v Pohroní. Po krajinských voľbách v roku 1928 sa stal poslancom Krajinského zastupiteľstva Slovenskej krajiny (1928) a člen výkonného výboru HSĽS. Predstaviteľ Rodobrany v Banskej Bystrici; predseda katolíckej telovýchovnej jednoty Orol v Banskej Bystrici; župný tajomník HSĽS; starosta mesta Banská Bystrica (1. mája 1932 – 1. augusta 1938, 6. októbra 1938 – 7. októbra 1938) a vládny komisár v Banskej Bystrici (7. októbra 1938 – 15. mája 1844). Priaznivec a podporovateľ lyžiarskeho športu v Banskej Bystrici.

## Literatúra
* Kto bol kto v histórii Banskej Bystrice 12552000

## Externé odkazy
* 

## Referencie

Kategória:Narodenia v 1897
Kategória:Úmrtia v 1978
Kategória:Slovenskí politici
Kategória:Politici HSĽS
Kategória:Primátori Banskej Bystrice
Kategória:Osobnosti z Krakovian
Kategória:Členovia Krajinského zastupiteľstva Slovenskej krajiny
Juraj Sanitra (spevák)

**Juraj Sanitra** (* 4. august 1934, Medzibrod) je operný spevák (tenor).

## Životopis
Spev vyštudoval súkromne u M. Medveckej a F. Hvastiju. Od 1959 člen zboru, 1975–⁠1986 sólista opery Divadla Jozefa Gregora Tajovského v Banskej Bystrici. Vytvoril desiatky charakterových a komických tenorových partií v operách a operetách. K úspešným operným kreáciám patria: Gajdošík (Juro Jánošík, 1968, 1974); Krúpa (Krútňava, 1972); Rodrigo (Othello, 1974); Beppo (Komedianti) a iné; z operetných postáv: Markíz Pimpinelli (Paganini, 1974); Armand Brissard (Gróf z Luxenburgu, 1980); Barón Koloman Zsupán (Grófka Marica, 1982); Zoltán Karpathy (My Fair Lady, 1986) a iné.

## Literatúra
* *[[Encyklopédia dramatických umení Slovenska]]*

## Externé odkazy
* 

Kategória:Slovenskí operní speváci
Kategória:Členovia Štátnej opery
Kategória:Osobnosti z Medzibrodu
Jozefína Sablaková

**Jozefína Sablaková** (* 20. marec 1824, Kremnica – † 30. apríl 1883, Čaka) bola slovenská národnokultúrna pracovníčka.

## Rodina
* otec František Szablak
* matka Kristína rod. Hirschbergová 

## Životopis
V roku 18301835 navštevovala ľudovú školu v Banskej Bystrici. Hospodárka → M. Čulena počas jeho pedagogického pôsobenia v Banskej Bystrici. Aktivizovala sa v emancipačných snahách slov. žien.R. 1869 zakladajúca členka a prvá podpredsedníčka Živeny, 1871 zakladateľka a predsedníčka Ženskej besedy v Kláštore pod Znievom. Udržiavala kontakty s Boženou Němcovou počas jej návštev na Slovensku.

## Pamiatky
* pamätník na cintoríne a park pomenovaný podľa J. S. v Čake

## Literatúra
* Slovenský biografický slovník

## Externé odkazy
* 

Kategória:Osobnosti z Kremnice
Štefan Rysuľa

**Štefan Rysuľa** (* 13. august 1900, Važec – † 4. júl 1976, Važec) bol slovenský spisovateľ, publicista a pedagóg.

## Rodina
* otec Ján Rysuľa
* matka Mária rod. Šerafinová

## Životopis
Študoval na Učiteľskom ústave v Spišskej Novej Vsi, externe absolvoval Pedagogickú fakultu Slov. univerzity na jej odbočke v Banskej Bystrici (19461949). Pôsobil ako učiteľ, školský inšpektor, stredoškolský profesor, do odchodu na  dôchodok učiteľ vo Važci (19531960). Do slovenského literárneho kontextu sa zaradil lyrizovanou prózou s príznačnou štylizáciou regionálnych a folkloristických prvkov. Autor románov s tematikou ľudovej povesti, autobiografických a historických  prvkov. Posmrtne vyšli jeho spomienkové básne v próze. V medzivojnovom období sa venoval aj publicistickej tvorbe. Amatérsky sa venoval aj ilustrácii a umeleckej fotografii.

## Pamiatky
* rukopisná pozostalosť a fotodokumentačný materiál v Literárnom archíve Matice slovenskej
* portrét od J. Hálu (kresba uhľom, 1956)

## Dielo
* Zavial vetrík, Liptovský Mikuláš roku 1933
* Milosť, 1940
* Lúče v tmách, Liptovský Mikuláš roku 1946
* Vzbúrenci, Bratislava roku 1969
* Podtatranské povesti, Bratislava roku 1971
* Čaro porekadiel, Bratislava roku 1976
* Vrchárske rapsódie, Bratislava roku 1982
* Boží obľubenci, Liptovsky Mikuláš (1941)

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí spisovatelia
Kategória:Osobnosti z Važca
Juraj Sapara

**Juraj Sapara** (* 10. máj 1947, Žilina) je slovenský sochár a vysokoškolský pedagóg.

## Životopis
V roku 1963-1967 študoval na Strednej škole umeleckého priemyslu, 1967-1973 odbor figurálne sochárstvo na VŠVU v Bratislave (u prof. F. Štefunku, J. Kostku). Pôsobil ako pedagóg na Ľudovej škole umenia v Senci, 1982-1995 v slobodnom povolaní, od 1995 pedagóg na Strednej priemyselnej škole grafickej v Bratislave, od 1997 vedúci Katedry sochárstva Fakulty výtvarných umení Akadémie umení v Banskej Bystrici. Jeho hlavnou činnosťou je monumentálna tvorba (keramický reliéf - Komárno, Bratislava, Považská Bystrica; kamenný reliéf - Bratislava, Poprad, veľká fontána, stena hotela), spoluautor štátneho znaku na Úrade vlády SR, účastník Medzinárodných sympózií sochárskych, medailérskych, rezbárskych a drevárskych, organizátor a kurátor výstav, venuje sa aj kresbe, maľbe a počítačovej grafike. Zakladajúci člen združenia Gerulata, člen Združenia medailérov Slovenska.

## Literatúra
* *Who is Who v Slovenskej republike*

## Externé odkazy
* 

Kategória:Slovenskí sochári
Daniel Sartorius

**Daniel Sartorius** (* 5. január 1704, Štítnik – † 8. február 1767, Banská Bystrica) bol evanjelický kňaz, náboženský spisovateľ. Pseudonymy: Dobrovolný Služebník, Důvěrný Služebník Boží, Důvěrný Spisovatel.

## Rodina
* otec Eliáš Sartorius
* matka Mária rod. Fabriciusová

## Životopis
Do školy chodil v Kameňanoch a Ožďanoch (1), študoval na gymnáziu v Kežmarku, teológiu na univerzite vo Wittenbergu. Rektor v Štítniku, konrektor, rektor, od roku 1732 slovenský evanjelický kazateľ v Prešove, neskôr v Kežmarku, od roku 1746 len slovenský farár evanjelickej cirkvi v Banskej Bystrici. Popredný barokový autor nábožensko-popularizačných spisov, ovplyvnený pietizmom. Vydal tiež Lutherov Katechizmus, v rukopise zostali jeho pojednania o metafyzike a logike. Písal výlučne po slovensky (slovakizovanou češtinou).

## Dielo
* Florilegium Biblicum aneb Květná zahrádka biblická..., B.m. 1742
* Diarium Biblicum aneb Historie biblické Starého i Nového zákona... , B.m. 1744
* Summovní postylka..., B.m. 1746

## Literatúra
* Slovenský biografický slovník
* (1) *Szinnyei József*: Magyar írók élete és munkái 12 zväzok

## Externé odkazy
* 
* Záznam o narodení a krste v matrike - evanjelická farnosť Štítnik

Kategória:Slovenskí evanjelickí kňazi
Kategória:Slovenskí náboženskí spisovatelia
Kategória:Narodenia v 1704
Kategória:Úmrtia v 1767
Kategória:Osobnosti Evanjelického kolégia v Prešove
Nikodém Sartorius

**Nikodém Sartorius** (* 1556, Banská Bystrica - † 21. január 1595, Zvolen) bol evanjelický kňaz, náboženský spisovateľ, prekladateľ.

## Životopis
Študoval na gymnáziu v Jihlave. Pôsobil ako vychovávateľ palatína J. Thurzu, potom diakon v Banskej Bystrici, neskôr evanjelický  farár, od roku 1588 aj dekan vo Zvolene. Roku 1588 sa zúčastnil obrany Zvolena v protitureckých bojoch. Autor náboženského spisu venovaného mestskému magistrátu. Prekladal z nemčiny a gréčtiny.

## Dielo
* Corcodantia evangelistarum... (rukopis, 1591)

## Literatúra
* Slovenský biografický slovník

## Externé odkazy
* 

Kategória:Evanjelickí kňazi
Mikuláš Sas

**Mikuláš Sas** (*   Slovensko) bol mešťan a zeman.

## Životopis
Mešťan Banskej Bystrice, syn banskobystrického richtára Ondreja. Vlastnil Sásovú, dnes časť Banskej Bystrice (zač. 14.stor.).

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Príslušníci zemianskeho stavu
Ján Šávolt

**Ján Šávolt** (* 18. december 1938, Banská Bystrica – † 16. december 2008, Banská Bystrica) bol bábkoherec.

## Životopis
Od 1961 člen KBD v Banskej Bystrici. Roku 1957 a 1959-1960 účinkoval v ochotníckom Div. súbore A. Sládkoviča v Banskej  Bystrici. Vypracoval sa na spoľahlivého bábkoherca s minucióznym pohybovým a rozvážnym slovným prejavom: Mesiac  
(Zakliaty káčer, 1963); Gigi (Borafogo, 1971); Osol (Brémski muzikanti, 1984); Radovid (Radúz a Mahuliena, 1986) a i.

## Literatúra
* *[[Encyklopédia dramatických umení Slovenska]]*

## Externé odkazy
* 

Šávolt, Ján
Kategória:Osobnosti z Banskej Bystrice
Jozef Ščepko

**Jozef Ščepko** (* 18. január 1919, Podolie - † 5. november 1967, Banská Bystrica) bol  lekár-dermatovenerológ.

## Rodina
* otec Štefan Ščepko
* matka Zuzana rod. Červeňanská 

## Životopis
Študoval na gymnáziu v Trnave, v roku 1938-1944 na Lekárskej fakulte Slovenskej univerzity, 1944 MUDr. Prednosta Kožnovenerologického oddelenia nemocnice v Skalici a v roku 1958-1967 Kožnovenerologického oddelenia KÚNZ v Banskej Bystrici. Člen predsedníctva OV ČSČK v Banskej Bystrici. Šíril dermatovenerologickú osvetu a budoval sieť služieb v odbore. Člen lekárskych spoločností, funkcionár ČSČK. Autor odborných článkov.

## Literatúra
* Slovenský biografický slovník

## Externé odkazy
* 

Kategória:Narodenia v 1919
Kategória:Úmrtia v 1967
Kategória:Slovenskí lekári
Kategória:Osobnosti z Podolia
Milan Schenko

**Milan Schenko** (* 10. máj 1938, Hontianske Nemce, Slovensko – † 2. január 1998, Banská Bystrica, Slovensko) bol operný spevák (barytón).

## Životopis
Ako spevák-barytonista stvárnil postavy dramatického a charakterového barytónového aj basového odboru. Člen zboru (od 1959) a sólista (od 1970) Opery DJGT v Banskej Bystrici (dnes Štátna opera).

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Osobnosti z Hontianskych Nemiec
Kategória:Slovenskí operní speváci
Kategória:Členovia Štátnej opery
Kategória:Barytonisti
Jozef Šártori

**Jozef Anton Šártori** (* 8. marec 1767, Smolník – † 18. jún 1839, Smolník) bol banský inžinier a kartograf.

## Životopis
Narodil sa v šľachtickej rodine Jána Šártoriho a jeho manželky Charitas. V rokoch 17881792 študoval na Baníckej akadémii v Banskej Štiavnici, Ing. Od roku 1792 pôsobil na arcibiskupskom panstve v Egri, neskôr v službách kráľovskej komory, 1829 pracoval na projekte regulácie rieky Slaná. Roku 1794 zmapoval jaskyňu Baradla v Maďarsku; kópia mapy je uložená v Szechényiho knižnici v Budapešti. Kráľovský banský radca. 

## Literatúra
* Slovenský biografický slovník

## Externé odkazy
* 
* Záznam o narodení a krste v matrike – pokrstený ako Josephus Antonius Sartori

Kategória:Slovenskí banskí inžinieri
Kategória:Slovenskí kartografi
Kategória:Uhorskí kartografi
Kategória:Absolventi Baníckej a lesníckej akadémie v Banskej Štiavnici
Kategória:Príslušníci zemianskeho stavu
Kategória:Slovenskí šľachtici
Kategória:Uhorskí šľachtici
Kategória:Osobnosti zo Smolníka
Ladislav Sára

**Ladislav Sára** (* 9. február 1913, Podbrezová-Lopej† 19. február 1945, Melk) bol  pedagóg, protifašistický bojovník, rozhlasový hlásateľ.

vpravo|thumb|Pamätná tabuľa venovaná na pamiatku Ladislavovi Sárovi v Banskej Bystrici

## Rodina
* otec Pavel Sára
* matka Anna Sárová rod. Veselková 

## Životopis
V prvej svetovej vojne mu zomrel otec, jeho matka po ňom zdedila čižmársku dielňu. V rokoch 191822 študoval na ľudovej škole v Brezne. V školskom roku 1928/29 začal navštevovať Učiteľský ústav v Banskej Štiavnici, posledný školský rok 1932/33 absolvoval v Lučenci, kde aj zmaturoval. Skúšky učiteľskej spôsobilosti pre ľudové školy zložil 30. novembra 1935 v Lučenci, o dva roky neskôr v Banskej Bystrici získal aj kvalifikáciu pre meštianske školy.

V roku 1933 začal vyučovať v Hradišti (dnešné Zemplínske Hradište), v rokoch 193437 vyučoval na ľudovej škole v Trebišove, v rokoch 193739 na meštianskej škole v Brezne. Od roku 1939 vyučoval slovenský jazyk, dejepis a zemepis na Vyššej priemyselnej škole v Banskej Bystrici, kde zotrval do roku 1944. Účastník kultúrnych podujatí v  Banskej Bystrici, spolupracovník amatérskeho divadla, autor kroniky Mestského divadelného združenia. Spoluorganizátor rozhlasových krajových vysielaní. Po vypuknutí SNP v roku 1944 bol prvý hlásateľ Slobodného slovenského vysielača v Banskej Bystrici. Počas povstania pracoval na Povereníctve SNR pre školstvo a osvetu v Banskej Bystrici. Po zajatí na Starých Horách 31. októbra 1944 bol  väznený v Banskej Bystrici, neskôr v Bratislave. Zahynul počas náletu amerických stíhačiek na nacistický transport do koncentračného tábora.

## Ocenenie
* vyznamenaný in memoriam roku 1945 Čs. vojnovým krížom 1939;
* roku 1947 Št. cenou v odbore rozhlasu;
* roku 1952 Radom SNP I.tr.

## Literatúra
* Kto bol kto v histórii Banskej Bystrice 12552000
* Milan Varsik: *Odkážte mojej materi*, Bratislava 1984

## Externé odkazy
* 

Kategória:Slovenskí rozhlasoví redaktori
Kategória:Osobnosti SNP
Kategória:Pracovníci Slobodného slovenského vysielača
Kategória:Slovenskí stredoškolskí pedagógovia
Kategória:Obete druhej svetovej vojny
Jaroslav Scholtz

**Jaroslav Scholtz** (* 10. február 1912, Liptovský Mikuláš – † 13. apríl 1976, Banská Bystrica) bol slovenský lekár – gynekológ.

## Životopis
Zakladateľ a primár gynekologického oddelenia nemocnice v Banskej Bystrici (1. júna 1953-13. apríla 1976). Krajský odborník v oblasti starostlivosti o matku a dieťa. Pod jeho vedením sa začali v Banskej Bystrici na gyn.-pôrod. oddeleniach zriaďovať špeciálne ordinariáty (od 1965). Venoval sa zdravotníckej osvete a odbornej prednáškovej činnosti.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí lekári
Kategória:Osobnosti z Liptovského Mikuláša
Anton Schönfeld

**Anton Schönfeld** (* 25. september 1864, Kremnička  † 20. november 1944, Kremnička).

## Životopis
Jeden z najstarších rasovo prenasledovaných obyvateľov Banskej Bystrice, obeť fašistického teroru. Po potlačení SNP v Banskej Bystrici boli spolu s manželkou Idou zaistení (11. novembra 1944), väznení a popravení v masovom hrobe v Kremničke (20. novembra 1944).

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Osobnosti z Banskej Bystrice
Kategória:Obete holokaustu
Rudolf Schréder

**Rudolf Schréder** (Schretter) (* 16. apríl 1826, Banská Bystrica† 14. apríl 1888, Banská Štiavnica) bol slovenský hutnícky inžinier, metalurg, pedagóg.

Jeho otec bol Jakub Schréder a matka Katarína Štadlerová.

## Životopis
Študoval na gymnáziu v Banskej Bystrici a vo Vacove, 18461850 na Baníckej a lesníckej akadémii v Banskej Štiavnici, 1870 vysokoškolský profesor. Od roku 18511853 banský praktikant v Banskej Bystrici a v Banskej Štiavnici, 18561858 hutný kontrolór v Banskej Bystrici. V roku 18701888 prednášal na Katedre hutníctva Baníckej a lesníckej akadémie v Banskej Štiavnici. Spoluautor hutníckeho terminologického slovníka, autor odborných článkov v nemeckých a maďarských časopisoch.

## Literatúra
* Kto bol kto v histórii Banskej Bystrice 12552000

## Externé odkazy
* 
* Záznam o narodení a krste v matrike - pokrstený ako Georgius Rudolphus Schretter

Kategória:Slovenskí pedagógovia
Kategória:Slovenskí banskí inžinieri
Kategória:Hutnícki inžinieri
Kategória:Absolventi Baníckej a lesníckej akadémie v Banskej Štiavnici
Kategória:Osobnosti z Banskej Bystrice
Karol Schretter

**Karol Schretter** (* 14. február 1644, Kremnica - † 20. júl 1718, Győr) bol cirkevný právnik, vysokoškolský pedagóg.

## Životopis
Študoval na univerzite v Trnave, 1661 bakalár filozofie. Roku 1662 vstúpil do jezuitskej rehole, prednášal prírodné vedy  na filozofickej fakulte v Trnave, Viedni, neskôr profesor kanonického práva na univerzite a riaditeľ kolégia v Trnave,  predstavený rehoľného domu v Győri, Levoči a v Banskej Bystrici, kde ho zajali Tököliho vstúpenci. V Banskej Bystrici vyučoval gramatiku a spoločenské náuky na gymnáziu (1665). Autor právnického spisu o testamentoch , v ktorom dokazuje pôvod uhorského práva v rímskom práve.

## Dielo
* Aquilla regiarum virtutum hieroglyphicum..., Trnava roku 1677
* Concordia canonica juris ecclesiastici et Hungarici..., Trnava roku 1698 

## Literatúra
* Slovenský biografický slovník

## Externé odkazy
* 

Kategória:Slovenskí právnici
Kategória:Narodenia v 1644
Kategória:Úmrtia v 1718
Kategória:Slovenskí vysokoškolskí pedagógovia
Kategória:Slovenskí stredoškolskí pedagógovia
Kategória:Jezuiti
Jozef Schubert

**Jozef Schubert** (* 19. marec 1904, Liptovská Osada – † 24. apríl 2000, Bratislava) bol slovenský vysokoškolský pedagóg.

## Životopis
Vysokoškolský pedagóg na Pedagogickom inštitúte v Trnave, neskôr dekan PF UK v Trnave (19591974). Účastník protifašistického odboja a SNP. Zaoberal sa dejinami školstva a pedagogiky 19.stor. Spoluautor encyklopedických diel. Autor vysokoškolských učebníc, biografických diel, štúdií a článkov z dejín pedagogiky. Nositeľ viacerých vyznamenaní.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí vysokoškolskí pedagógovia
Kategória:Osobnosti z Liptovskej Osady
Kategória:Vyučujúci na Pedagogickej fakulte Trnavskej univerzity v Trnave
Kategória:Dekani Pedagogickej fakulty Trnavskej univerzity v Trnave
Andrej Schüssler

**Andrej Schüssler** (Schiszler, Schüszler; Andreas) (* Slovensko) bol zlatník.

Jeho syn Matej Schüssler.

## Životopis
Pochádzal zo zlatníckej rodiny pôsobiacej v 17. a 18. stor. v Banskej Bystrici. Doložený 1643-1680. Učil sa v Banskej Bystrici u E. Bergmana a J. Hackera. Roku 1647 urobil tovarišskú skúšku, zhotovoval dekoratívne zlatnícke predmety.

## Literatúra
* *[[Slovenský biografický slovník]]*

## Externé odkazy
* 

Kategória:Majstri remeselníci na Slovensku
Matej Schüssler

**Matej Schüssler** (Schüszler, Schiszler, Mathias; Matheus, Mattcheusz, Matteus) (*   Banská Bystrica) bol zlatník.

## Rodina
* otec: Andrej Schüssler 

## Životopis
Pochádzal zo zlatníckej rodiny pôsobiacej v Banskej Bystrici v 17. a 18. storočí. Vyučil sa u svojho otca, tvoril v roku 1676 - 1725. Roku 1684 bol prijatý do cechu, 24.augusta 1684 za majstra. Autor ozdobných lyžíc a misiek na šperky s cizelovaným výjavom žatvy.

## Literatúra
* Slovenský biografický slovník

## Externé odkazy
* 

Kategória:Narodenia v 17. storočí
Kategória:Úmrtia v 18. storočí
Kategória:Zlatníci
Rudolf Scholz

**Rudolf Scholz** - Scholcz de Szepes (* 29. august 1832, Ľubica – † 17. júl 1896, Innsbruck, pochovaný v Budapešti) bol lesný inžinier.

## Životopis
Študoval na gymnáziu v Kežmarku, v roku 18531856 na Baníckej a lesníckej akadémii v Banskej Štiavnici. Správca štátnych lesov a majetkov v Banskej Bystrici (18711880). Správca novozriadeného Riaditeľstva Štátnych lesov v Banskej Bystrici (18801890). Ministerský radca na správe štátnych lesov ministerstva poľnohospodárstva v Budapešti. Zaslúžil sa o vyčlenenie tzv. rezervovaných lesov z majetku banských miest a ich pripojeniu k štátnym lesom; pričinil sa aj o lepšiu organizáciu a vyššiu kvalitu lesných prác. Autor odborných článkov. Povýšený do šľachtického stavu 7. januára 1895 s prídomkom "Scholcz de Szepes". Nositeľ viacerých vyznamenaní.

## Literatúra
* Kto bol kto v histórii Banskej Bystrice 1255 – 2000
* Slovenský biografický slovník

## Externé odkazy
* 
* Kempelen Béla : Magyar nemes családok - Scholcz

Kategória:Slovenskí lesní inžinieri
Kategória:Absolventi Baníckej a lesníckej akadémie v Banskej Štiavnici
Kategória:Osobnosti z Ľubice
Kategória:Slovenskí šľachtici
Kategória:Uhorskí šľachtici
Kategória:Príslušníci zemianskeho stavu
Kategória:Pochovaní na cintoríne Kerepesi
Marcel Scholtz

**Marcel Scholtz** (* 28. február 1887, Liptovský Mikuláš – † 7. október 1974, Bratislava) bol obchodník, verejný funkcionár a politik.

## Rodina
* otec: Ján Scholtz
* matka: Anna rod. Ballová 

## Životopis
Študoval na Obchodnej škole v Prahe, neskôr na aranžérskej škole v Berlíne. Majiteľ obchodov v Budapešti, Košiciach, od roku  1939 majiteľ obchodu s textilným tovarom v Bratislave, v roku 19531959 vysídlený do Banskej Bystrice, potom opäť žil v Bratislave. Komerčný radca, člen predsedníctva Obchodnej a priemyselnej komory. Zakladateľ Obchodníckej strany v Košiciach, správny komisár Zväzu obchodných grémií na Slovensku (1945). Pôsobil v kultúrnych a národných spolkoch.

## Literatúra
* Kto bol kto v histórii Banskej Bystrice 12552000
* Slovenský biografický slovník

## Externé odkazy
* 
* Záznam o narodení a krste v matrike záznam číslo 54 - evanjelická farnosť

Kategória:Osobnosti z Liptovského Mikuláša
Kategória:Slovenskí obchodníci
Kategória:Slovenskí politici
Michal Schüssler

**Michal Schüssler** (Schüszler) (*   Banská Bystrica) bol zlatník.

## Životopis
Člen zlatníckej rodiny, z ktorej pochádzali aj Andrej a Matej Schüsserovci. Od roku 1683 doložený ako majster, 1690-1692 cechmajster banskobystrického zlatníckeho cechu. Autor misky na šperky s cizelovaným kvetinovým vzorom. Naposledy doložený roku 1695.

## Literatúra
* Slovenský biografický slovník

## Externé odkazy
*
Adolf Schuster

**Adolf Schuster** (* 21. marec 1909, Malacky - † 20. júl 1978, Brezno) bol  pedagóg, školský inšpektor, publicista, kultúrny pracovník.

## Rodina
* otec Adolf Schuster
* matka Františka rod. Kadlecová 

## Životopis
Ľudovú a meštiansku školu navštevoval v Malackách, Štátny koedukačný učiteľský ústav absolvoval v Bratislave (1924-1928), kde zmaturoval a urobil skúšku spôsobilosti pre meštianske školy (1934). Pôsobil ako pomocný učiteľ v Hasprunke, ako   odborný učiteľ vo Vranove nad Topľou, po výberovom konaní bol menovaný za riaditeľa Št. meštianskej školy v Brezne (1939 -1945). Vykonával funkciu školského inšpektora, riaditeľa OSŠ a ZDŠ v Brezne (1945-1969). V dôchodku vyučoval na  Hotelovej škole v Brezne. Počas SNP bol členom ilegálneho podzemného národ. výboru a Revolučného národného výboru v Brezne. Po vojne sa stal členom  miestneho národného výboru v Brezne, vykonával funkciu zodpovedného redaktora časopisu  Horehronie, bol členom Pedag. rady povereníctva školstva a kultúry v Bratislave, bol odborársky funkcionár a člen Muzeálnej spoločnosti v Brezne. Aktívne publikoval v pedagogických časopisoch a bol spoluautorom a autorom  historických  a pedagogických diel. Členom MS sa stal v roku 1931, v Brezne vykonával funkciu člena výboru MO MS, podieľal sa na organizovaní Chalupkovho Brezna. Jeho celoživotná práca vo verejných funkciách aj v školstve bola ocenená viacerými vyznamenaniami štátnych a kultúrnych orgánov.

## Literatúra
* Osobnosti matičného života v Brezne

## Externé odkazy
* 

Kategória:Slovenskí pedagógovia
Kategória:Osobnosti SNP
Kategória:Osobnosti z Malaciek
Izrael Schwarcz

**Izrael Schwarcz** (* 30. november 1900, Banská Bystrica-Kremnička  † 5. november 1944, Slovensko) bol židovský lekár.

## Životopis
Lekár - otolaryngológ v Banskej Bystrici. Rasovo prenasledovaný, obeť fašistického teroru. Po potlačený SNP bol zaistený v Banskej Bystrici (2. novembra 1944), väznený a popravený v Banskej Bystrici-Kremničke.

## Literatúra
* Kto bol kto v histórii Banskej Bystrice 12552000

## Externé odkazy
* 

Schwarcz, Izrael
Schwarcz, Izrael
Jozef Viktor Schwarcz

**Jozef Viktor Schwarcz** (* 19. marec 1925, Banská Bystrica - † 12. september 1981, Lenartovce) bol  spisovateľ, lekár. Pseudonym: Karol Smrečanský

## Rodina
* otec Jozef Schwarcz
* matka Etela rod Szuroková 

## Životopis
Ľudovú školu (1931-1936) a gymnázium ( 1936-1944) navštevoval v Banskej Bystrici, v roku 1944-1950 študoval na Lekárskej  fakulte v Bratislave. Pôsobil ako sekundárny, neskôr obvodný lekár naposledy 1965-1981 v Lenartovciach. Literárne začal  tvoriť už na gymnáziu. Autor vedecko-fantastickej literatúry, autobiografickej novely a poviedok.

## Dielo
* Láskavý fantóm Imro. In: Zvítanie. Košice 1976, s. 93-105
* Návraty z neskutočna, Martin roku 1984
* Pohľad zhora, Martin roku 1985

## Literatúra
* Slovenský biografický slovník

## Externé odkazy
* 

Kategória:Slovenskí spisovatelia